PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

BIROUL AUTORITATE TUTELARĂ

NR. 11579/22.02.2021

**RAPORT DE SPECIALITATE**

la proiectul de hotărâre privind aprobarea

**Strategiei de dezvoltare a domeniului social în Municipiul Satu Mare**

**pentru perioada 2021-2027**

Având în vedere trecerea într-un nou ciclu de programare, cuprinzând noi strategii și programe de finanțare care urmează a fi implementate la nivelul Uniunii Europene și la nivel național, s-a considerat necesară atât revizuirea realizărilor din ultimii 7 ani, cât și analiza nevoilor din domeniul asistenței sociale, în Municipiul Satu Mare. Raportul de față include evaluarea serviciilor și realizărilor anterioare și identifică, totodată, nevoile de avut în vedere în următorii ani. Rezultatele cercetării sociale vor contribui la identificarea noilor direcții de dezvoltare, fundamentând Strategia Socială a Municipiului Satu Mare pentru perioada 2021-2027.

Pentru următoarea perioadă de programare pe termen lung a UE (2021-2027), Comisia propune să modernizeze politica de coeziune, principala politică de investiții a UE, inclusiv în sensul solidarității sociale. Două dintre obiectivele principale sunt: „o Europă mai socială, care să contribuie la Pilonul European al Drepturilor Sociale și să sprijine locuri de muncă, educație, abilități, incluziune socială și acces egal la asistență medicală” și „o Europă mai aproape de cetățeni, prin sprijinirea strategiilor de dezvoltare locală și a dezvoltării urbane durabile în UE.”

La elaborarea Strategiei de dezvoltare a domeniului social în municipiul Satu Mare 2021 – 2027 s-a avut în vedere corelarea cu strategiile și politicile sectoriale existente sau aflate în dezvoltare la nivel local, regional, național și european. Astfel, Strategia își propune armonizarea practicilor utilizate de DAS SM în domeniul furnizării serviciilor de asistență socială cu: legislația europeană și națională, prevederile strategiilor naționale privind incluziunea socială, reducerea sărăciei, promovarea și respectarea drepturilor grupurilor vulnerabile, strategiile regionale și strategiile existente la nivelul Municipiului Satu Mare.

La nivel european există un context favorabil politicilor sociale, Comisia Europeană încurajând o „creştere favorabilă incluziunii: promovarea unei economii cu o rată ridicată a ocupării forţei de muncă, care să asigure coeziunea socială şi teritorială”. Una dintre cele şapte iniţiative propuse pentru a stimula realizarea de progrese în cadrul temelor europene prioritare este „Platforma europeană de combatere a sărăciei” pentru a garanta coeziunea socială şi teritorială, astfel încât beneficiile creşterii şi locurile de muncă să fie distribuite echitabil, iar persoanelor care se confruntă cu sărăcia şi excluziunea socială să li se acorde posibilitatea de a duce o viaţă demnă şi de a juca un rol activ în societate.

Strategia vizează următoarele grupuri ţintă:

-Copii care se confruntă cu dificultăți sociale

-Adulți care se confruntă cu dificultăți sociale

-Vârstnici care se confruntă cu dificultăți sociale

-Familii care se confruntă cu dificultăți sociale

Obiectivele operaţionale ale Strategie sunt:

- Dezvoltarea unui sistem de management de caz integrat

- Crearea și dezvoltarea de grupuri tematice de intervenție plurisectorială specializată pe principalele categorii vulnerabile

- Crearea și dezvoltarea de parteneriate plurisectoriale, multiactori pe domenii majore de intervenţie

- Înființarea de noi servicii și creșterea capacității celor existente bazate pe nevoile beneficiarilor și coerenta intervenţiilor

- Creșterea sustenabi-lității serviciilor interconec-tate în funcție de nevoile din comunitatea sătmareană

- Creșterea vizibilității rolului sectorului social de promotor al dezvoltării durabile a comunității sătmărene

- Creșterea implicării în viața comunității și promovarea voluntariatului ca valoare personală și resursă comunitară

Strategia cuprinde următoarele secţiuni:

- Contextul local: demografie, dezvoltare urbană, economie locală şi ocupare, sănătate;

- Reţeaua de asistenţă socială a municipiului Satu Mare;

- Resursa umană din reţeua de asistenţă socială Satu Mare;

-Beneficiarii serviciilor oferite de organizaţiile din reţeua de asistenţă socială Satu Mare;

- Obiective strategice;

- Plan de acţiune şi complementaritate.

Faţă de cele prezentate mai sus, propunem Consiliului Local al Municipiului Satu Mare aprobarea Strategiei de dezvoltare a domeniului social în Municipiul Satu Mare pentru perioada 2021-2027.

|  |  |
| --- | --- |
| Șef Serviciu scriere, implementare şi monitorizare proiecte | Șef Birou autoritate tutelară |
| Dr. Sveda Andrea | Hereş Ana |